THANA บวกแรง 6% นิวไฮรอบ 3 เดือน ตั้งเป้ายอดขายปีนี้โต 20-30%
THANA บวกแรง 6% นิวไฮรอบ 3 เดือน ตั้งเป้ายอดขายปีนี้โต 20-30% ลุยผุดโครงการใหม่มูลค่ารวม 2-3 พันล้านบาท
THANA บวกแรง 6% นิวไฮรอบ 3 เดือน ตั้งเป้ายอดขายปีนี้โต 20-30% ลุยผุดโครงการใหม่มูลค่ารวม 2-3 พันล้าน
6 ก.พ. 2566

ผู้สื่อข่าวรายงานว่า วันนี้ (6 ก.พ.66) ราคาหุ้นบริษัท ธนาสิริ กรุ๊ป จำกัด (มหาชน) หรือ THANA ณ เวลา 15:45 น. อยู่ที่ระดับ 3.00 บาท บวก 0.16 บาท หรือ 5.63% สูงสุดที่ระดับ 3.02 บาท ต่ำสุดที่ระดับ  2.82 บาท ด้วยมูลค่าการซื้อขาย 72.96 ล้านบาท ราคาหุ้นแรงในรอบ 3 เดือน เทียบตั้งแต่หุ้นยืนที่ระดับ 3.02 บาท เมื่อวันที่ 27 ต.ค.65

โดยก่อนหน้านี้นายสุทธิรักษ์ เสถียรภาพอยุทธ์ ประธานเจ้าหน้าที่บริหาร THANA เปิดเผยว่า แนวโน้มผลการดำเนินงานในช่วงไตรมาส 4/65 จะเป็นไตรมาสที่มีการเติบโตดีสุดของปี โดยจะเติบโตขึ้นจากทั้งไตรมาส 3/65 และช่วงเดียวกันของปีก่อน จากการทยอยส่งมอบโครงการตามแผน และการเปิดตัวโครงการใหม่ รองรับการขายอย่างต่อเนื่อง
ทั้งนี้ ณ สิ้นไตรมาส 3/2565 บริษัทมียอดขายโอน (Backlog) มูลค่ารวม 441 ล้านบาท ซึ่งจะทยอยรับรู้ในช่วงไตรมาส 4/65 ประมาณ 80% หรือประมาณ 350 ล้านบาท ส่วนที่เหลือจะรับรู้ในปี 66  ดังนั้นจึงมั่นใจในปี 65 รายได้จะเป็นไปตามเป้าหมายที่วางไว้ 1,000 ล้านบาท สำหรับยอดขาย (Presale) ในปี 66 จะทำได้เกินกว่าเป้าหมายที่วางไว้ 1,200 ล้านบาท
นายสุทธิรักษ์กล่าวอีกว่า ในปี 66 บริษัทวางแผนเปิดตัวโครงการใหม่มากกว่าปี 65 ประมาณ 2 เท่าตัว มูลค่าโครงการรวมจะอยู่ที่ประมาณ 2,000-3,000 ล้านบาท โดยจะมีการเปิดตัวโครงการใหม่ในทุกไตรมาส ซึ่งปัจจุบันมีที่ดินรองรับการพัฒนาแล้ว จำนวน 2 แปลง และได้มีการวางมัดจำซื้อที่ดินเพิ่มอีก 2 แปลงแล้วด้วย 
ขณะเดียวกันบริษัทได้วางงบลงทุนสำหรับซื้อที่ดินในปี 66 ไว้ที่ประมาณ 1,000 ล้านบาท ทั้งนี้ บริษัทยังวางเป้าหมายยอดขายในปี 66 จะเติบโตขึ้นประมาณ 20-30% จากปีก่อน จากการเปิดตัวโครงการใหม่อย่างต่อเนื่อง